Arriba el moment de mirar el paisatge. Segur que quan us heu plantejat de fer un dibuix d’un paisatge de fons, trobeu que sovint no és massa real. Com dibuixem els elements que estan lluny perquè ho sembli? Cal pensar que no veiem igual un arbre que tenim al davant que un altre de la mateixa alçada que és a l’altra cantonada. Quan més lluny, més petites veiem les coses.

Si mirant les vies del tren les poguéssim veure ben rectes, semblaria que s’ajunten al final d’on arriba la nostra vista.

Aquests efectes, ens els produeix el que anomenem ***perspectiva***.

Observeu aquests dibuixos:



Quin trobeu que té més profunditat? a 􀂉 b 􀂉 Per què?



Si volem dibuixar una perspectiva correcta, hem de tenir en compte a quina alçada tenim els ulls. Aquí anirà la línia de l’horitzó (LH), que sempre la tenim a l’altura dels ulls. Totes les línies que se’n van lluny, s’ajunten en un punt situat a la LH, anomenat punt de fuga (f). Per dibuixar els arbres, les vies del tren, les cases, totes les línies que se’n van lluny les farem “enfocant” cap el punt f.

Mireu més exemples en les fotografies d’aquí sota:

Fixeu-vos que hi ha un o dos punts (f) on s’ajunten les línies que se’ns allunyen.

Aquests punts estan sempre sobre la línia d’horitzó LH. Per trobar-la només cal que dibuixem una recta paral·lela a la base de la imatge, que passi per sobre del/s punt/s f.

Sovint els punts f són fora de les fotografies, per tant, de vegades va bé enganxar-les sobre un altre paper per poder dibuixar les línies que ens calguin.



Intenteu trobar el punt f i la línia d’horitzó LH de la imatge següent. És com si estiguéssim mirant cap amunt, per tant, en aquest cas l’horitzó el tenim mirant cap al cel.



Us animeu ara a dibuixar un parell de perspectives? Teniu començades dues cases, una amb teulada i la segona pot ser un bloc de pisos. Dibuixeu les finestres, arbres a diferents punts dels carrers, fins i tot, si us animeu algun cotxe... A veure com surten les vostres perspectives.

